TWZ โชว์กำไร Q1/58 สุดหรู โต 240% หลังมีรายได้โครงการอสังหาฯ เพิ่ม
TWZ โชว์กำไร Q1/58 สุดหรู โต 240% มาที่ 15.15 ลบ. จาก 4.46 ลบ. ในปีก่อน หลังมีรายได้โครงการอสังหาฯ เพิ่ม
15 พ.ค. 2558

บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 15.15 ล้านบาท หรือมีกำไรสุทธิ 0.002 บาทต่อหุ้น เพิ่มขึ้น 240% จากช่วงเดียวกันของปีก่อนที่มีกำไรสุทธิ 4.46 ล้านบาท หรือมีกำไรสุทธิ 0.002 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้จากการขายและบริการเพิ่มขึ้น อีกทั้งมีรายได้จากโครงการอสังหาริมทรัพย์เพื่อให้เช่าภายใต้สัญญาเช่าทางการเงิน